Jornada de portes obertes en el Conservatori Professional de Música Joaquín Rodrigo
29 de novembre 2017

![Imagen 1](/media/1glpe1cu/08aulanueva_cuerpo.jpg)![Imagen 2](/media/rqkj1an0/08aula-nueva-conservatorio2_cuerpo.jpg)

El Conservatori Professional de Música ‘Joaquín Rodrigo’ de Sagunt oferix demà una jornada de portes obertes. Sagunt com a ciutat adherida a la xarxa de Ciutats Educadores de l'Estat, se suma a la celebració del Dia Internacional de la Ciutat Educadora amb l'obertura del centre al públic i diferents activitats.

Demà, dijous 30 de novembre, des de les 16.00 fins a les 21.00 hores, els veïns i veïnes de Sagunt i de la comarca del Camp de Morvedre podran gaudir en la nova sala de concerts que es va inaugurar dimecres passat 22, d'actuacions de solistes, de grups de música de cambra i d'una actuació final a les 20.30 hores de l'orquestra, que oferirà les peces _Pavane pour une Infant défunte_ de Maurice Ravel i _St Paul’s Suite_ de Gustav Holst.

El regidor d'Educació de l'Ajuntament de Sagunt, José Manuel Tarazona, assegura que Sagunt “**és una ciutat que des de fa molts anys ha creat una xarxa d'entitats públiques i privades que l'han convertit, veritablement, en una Ciutat Educadora, per açò demà el Conservatori Professional de Música Joaquín Rodrigo farà una jornada de portes obertes. Podem parlar de molts projectes educatius com l'Escola Municipal de Teatre, les Escoles d'Iniciació Esportiva de l'Ajuntament i també iniciatives culturals, educatives i socials de desenes d'associacions que es fan a Sagunt que la convertixen en una Ciutat Educadora. Este és un projecte en el qual anem a treballar i estructurar durant este curs**”.

![](/media/olbpvngm/08cartel_jornadas.jpg)  
  
 

 

*   [](http://www.facebook.com/sharer.php?u=https://aytosagunto.es/va/actualitat/jornada-de-portes-obertes-en-el-conservatori-professional-de-musica-joaquin-rodrigo/ "Facebook")
*   [](http://twitter.com/share?url=https://aytosagunto.es/va/actualitat/jornada-de-portes-obertes-en-el-conservatori-professional-de-musica-joaquin-rodrigo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/jornada-de-portes-obertes-en-el-conservatori-professional-de-musica-joaquin-rodrigo/ "Linked In")
*   [](mailto:?body=https://aytosagunto.es/va/actualitat/jornada-de-portes-obertes-en-el-conservatori-professional-de-musica-joaquin-rodrigo/)